CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3687)
  + [Valencià](/va/acuerdo/3687)






Selector de idioma

Leer

* [Español](/es/acuerdo/3687)
* [Valencià](/va/acuerdo/3687)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17)[Butlletí Oficial Universitat d'Alacant](/ca/Publicacion)
=======================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17)

Data d'aprovació
:   05/05/2016

Data de publicació
:   09/05/2016

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3687.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3687)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3687)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17)&url=https://www.boua.ua.es/va/acuerdo/3687)

**Títol:** CONVOCATÒRIA DE SUPORT LINGÜÍSTIC A L'ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17)

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dijous, 5 de maig de 2016

CONVOCATÒRIA DE SUPORT LINGÜÍSTIC A L’ELABORACIÓ DE MATERIALS DOCENTS EN VALENCIÀ I ANGLÈS 2016 (CURS 2016-17)

Exposició de motius

El Vicerectorat de Cultura, Esports i Política Lingüística de la Universitat d'Alacant, a través del Servei de Llengües i Cultura (SLC), per tal de donar compliment al

[Pla de Política Lingüística de la Universitat d’Alacant](http://www.boua.ua.es/pdf.asp?pdf=2565.pdf)

(línia estratègica 2), convoca una acció de suport lingüístic a l'elaboració de nous materials docents en valencià i anglès per a les assignatures dels títols de grau.

1. Objectiu i professorat destinatari

1.1 L'objectiu d'aquesta convocatòria és incentivar i ajudar a l'elaboració en valencià i anglès de nous materials docents per part del professorat de la Universitat d'Alacant.

1.2 Podran ser objecte del suport d’aquesta convocatòria els materials docents elaborats pel professorat de la Universitat d’Alacant com a suport docent i de referència de les classes presencials que el PDI haja d'impartir en valencià o en anglès en el curs 2016-17.

1.3 La persona sol·licitant i, si n'hi ha, les persones que conformen l'equip, com a mínim han d'estar en possessió del nivell B2 de valencià per als materials docents en valencià i del nivell B2 d'anglès per als materials docents en anglès.

1.4 Queden exclosos d'aquesta convocatòria els materials docents de les assignatures de llengua i literatura de les respectives llengües objecte de la convocatòria. Igualment, els materials ja revisats per l'SLC no podran ser objecte d'aquesta convocatòria.

1.5 A més d'aquest suport, el PDI de la Universitat pot demanar directament a l’SLC la correcció lingüística d'altres materials docents; no obstant això, tindran prioritat els que s’hagen presentat a aquesta convocatòria.

2. Sol·licituds

2.1. Les persones que opten a aquesta convocatòria han d’emplenar el

<https://cvnet.cpd.ua.es/cuestionariosNet/preguntas.aspx?idcuestionario=7648&idioma=ca>

de sol·licitud corresponent, en el qual s'han de detallar els aspectes següents:

a) Composició de l'equip de treball, si n'hi ha, i responsable de la direcció del treball.

b) Descripció del material, amb indicació de les matèries tractades i un esquema del contingut.

c) Nom i codi de l’assignatura o assignatures en què s'utilitzaran els materials i extensió aproximada en pàgines (en el cas de presentacions, nombre aproximat de diapositives).

d) Indicació del quadrimestre en què s’impartirà l’assignatura o assignatures.

e) Certificat de previsió de docència expedit pel departament amb competència en la docència de les assignatures que es preveuen impartir en valencià o anglès en el curs 2016-17.

f) Nivell de valencià i anglès acreditat (amb indicació de l'organisme emissor) de cadascuna de les persones que formen l'equip.

2.2 Les sol·licituds es podran presentar fins al 20 de maig de 2016. La resolució de la convocatòria es publicarà el mateix mes de maig en el web del

[Vicerectorat de Cultura, Esports i Política Lingüística](http://web.ua.es/va/vr-cultura/),

que serà el lloc de publicació als efectes previstos en l'article 59.6 de la Llei 30/1992, de 26 de novembre, de règim jurídic de les administracions públiques i del procediment administratiu comú.

2.3 La Comissió adjudicadora podrà demanar a les persones sol·licitants que amplien la informació presentada o que acrediten personalment davant l'SLC els certificats de coneixements de valencià i anglès de cada membre de l'equip que no consten en l’expedient personal de formació de la UA.

3. Lliurament de materials

3.1 Els materials corresponents a les assignatures del primer quadrimestre del curs 2016-17 s'han de lliurar abans del 10 de juny de 2016.

3.2. Els materials corresponents al segon quadrimestre del curs 2016-17 s'han de lliurar abans del 9 d’octubre de 2016.

3.3 El material amb què s'opta a la convocatòria s'ha de presentar en suport informàtic (en un format editable estàndard d'ús habitual, no en PDF) a través dels formularis de cada llengua

([valencià](https://cvnet.cpd.ua.es/cuestionariosNet/preguntas.aspx?idcuestionario=7123&idioma=ca) i [anglès](https://cvnet.cpd.ua.es/cuestionariosNet/preguntas.aspx?idcuestionario=7456&idioma=ca))

Quan es presente, caldrà indicar en el formulari que es tracta de material de la convocatòria de suport a l’elaboració de materials docents 2016.

4. Requisits de qualitat lingüística

4.1 Les autores o autors han de garantir que el treball presentat tinga una bona qualitat lingüística. Per a fer-ho, els treballs en valencià hauran de seguir els

[Criteris lingüístics](http://slc.ua.es/va/assessorament/documentos/criteris-linguistics.pdf)

dels serveis lingüístics de les universitats públiques valencianes, i els treballs en anglès,

l’[Interuniversity Style Guide for Writing Institutional Texts in English](http://issuu.com/xarxavives/docs/interuniversitystyleguideforinstitu)

de la Xarxa Vives d'Universitats. Quan el format del fitxer ho permeta, el text s’haurà de lliurar configurat en l’idioma corresponent (anglès del Regne Unit o català) i amb la verificació ortogràfica completada.

4.2 En el cas que la qualitat lingüística del material presentat no siga l'adequada, el Servei de Llengües i Cultura es reserva el dret de retornar-lo a les autores o autors perquè el revisen i el milloren adequadament d'acord amb les instruccions que se’ls proporcionarà. No s'acceptaran textos resultants de traduccions automàtiques que no hagen sigut revisats per l'autora o autor. En el cas dels treballs en valencià en què es faça servir un traductor automàtic, caldrà revisar-los tenint en compte les

[Recomanacions per a l'ús d'Apertium i Salt](http://slc.ua.es/va/assessorament/recursos/recomanacions.html).

4.3 Les persones beneficiàries d’aquesta convocatòria tindran prioritat per a assistir al corresponent taller de formació Recursos per a l'Elaboració de Material Docent, organitzat per l'ICE de la UA i impartit per personal tècnic de l'SLC i persones expertes de la UA.

4.4 Les persones beneficiàries d’aquesta convocatòria poden rebre assessorament lingüístic directe, durant el procés de preparació dels materials, a través del formulari de consultes disponible en el web de l’SLC. També poden contactar amb el personal tècnic corresponent a través del correu electrònic (valencià: pxi.pwg@yx.nd o anglès: qvr.pm@qv.yj).

5. Resolució de la convocatòria

5.1 Les sol·licituds admeses seran valorades per una Comissió formada pel vicerector de Cultura, Esports i Política Lingüística (com a president), personal tècnic de valencià i anglès del Servei de Llengües i Cultura i pel director de l’SLC (que actuarà com a secretari).

5.2 Aquesta Comissió és l'encarregada de resoldre el nombre de sol·licituds de suport lingüístic admeses d'acord amb la disponibilitat de personal tècnic de l’SLC, les sol·licituds presentades i la complexitat dels materials.

5.3 La Comissió emetrà al mes de maig de 2016 una resolució provisional amb la relació de materials, que serà publicada en la pàgina web del Vicerectorat de Cultura, Esports i Política Lingüística. Les persones sol·licitants disposaran d'un termini de 5 dies hàbils per a presentar-hi al·legacions. Una vegada transcorregut el termini, la Comissió estudiarà les al·legacions i emetrà la resolució definitiva.

6. Revisió dels materials i edició de glossaris terminològics6.1 El material docent serà revisat lingüísticament per personal tècnic de l’SLC i serà retornat en suport informàtic abans del començament de les classes de l’assignatura o assignatures corresponents.

6.2 Durant el procés de revisió del material, el personal tècnic de l’SLC recopilarà la terminologia més habitual present en aquest, amb la finalitat de confeccionar, amb la col·laboració de l'autor o autora del material, un glossari terminològic trilingüe (valencià, anglès i castellà) i poder-lo facilitar a l'alumnat de l'assignatura.

7. Publicació dels materials

7.1 L'autor o autora del material es compromet a autoarxivar-lo, una vegada revisat, en el Repositori de la Universitat d'Alacant (RUA,

<http://rua.ua.es/dspace/>)

i, si escau, en l'OpenCourseWare de la Universitat d'Alacant (OCW-UA,

<http://ocw.ua.es/va/>).

7.2 Els materials que per les seues característiques ho permeten podran ser publicats en suport digital o en paper segons els criteris i indicacions del Servei de Publicacions.

Més informació

Servei de Llengües i Cultura

Edifici Germà Bernàcer, primera planta

Tel. 23 369 93 13

Web:

[http://slc.ua.es](http://slc.ua.es/)

Alacant, 5 de maig de 2016

El vicerector de Cultura, Esports i Política Lingüística

Carles Cortés Orts





[Carretera Sant Vicent del Raspeig s/n  
03862 Sant Vicent del Raspeig - Alacant  
 Tel. 85 392 5812 - Fax 77 328 6377](https://www.google.es/maps/@82.550180,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12220&trk=tyah&trkInfo=tarId%7V8229746651116%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)